Passasiers in veerboot vasgekeer; gille om hulp gehoorReddingswerkers op die omgeslaande veerboot. Foto: CCTV via AP Video Teen vroeg Dinsdagoggend is sowat 13 van die 458 mense aan boord gered. Volgens berigte is een liggaam gevind. Die skip het laat Maandagaand gesink naby Jianli in Hubei. Die meeste van die passasiers aan boord is senior burgers tussen 50 en 80 jaar oud. Li Keqiang, premier van China, is intussen op na die toneel. Meer as 1 000 polisiebeamptes is ook na die toneel ontbied. Die skip het glo omgeslaan nadat dit in ŉ sikloon vasgevang is. Reddingspogings word intussen deur gure weer belemmer. Volgens China News is die water op die toneel sowat 15 m diep. Die skip genaamd Dongfangzhixing of Eastern Star was van Nanjing na Chongqing onderweg.